Sewes: SA vroue loop hul weer vas | Netwerk24
Deur Marnus Kok 15 Desember 2019 14:06
Die Imbokodo se kaptein, Zintle Mpupha. Foto: Gallo Images
Spanje het die tuisspan, wat as die Imbokodo bekend staan, in die uitspeelwedstryd om die negende plek met 19-7 geklop.
Daar was tye dat die Suid-Afrikaners op die aanval gevaarlik gelyk het, maar dit het ongelukkig nie in die eerste helfte op punte uitgeloop nie.
Iemand soos Rights Mkhari het stewig verdedig, maar dit was nie genoeg om die gety te draai nie.
Toe Liske Lategan in die tweede helfte oorduik vir ’n drie, het die skare hande geklap en hul waardering gewys.
Die Imbokodo, wat deelgeneem het omdat Suid-Afrika die gasheer van Wêreldrugby se sewesreeks is, het nog ’n entjie om te stap om mededingend op dié vlak deel te neem. Maar hulle is nie verneder nie, en het gewys die wil en die hart is daar.
Spanje 19 (12): Drieë: Barbara Pla, Olivia Fresneda, Patricia Garcia. Doelskoppe: Garcia (2).
Suid-Afrika 7 (0): Drie: Liske Lategan. Doelskop: Nadine Roos.
Meer oor: Sewesrugby | Imbokodo
Delport brom oor vroue plan nie uitvoer
SA se sewesvroue kry twee keer slae